Document ID: /roh_data/filtered/swiss_laws_in_ROHinterleaved.jsonl.gz/34221

This text was translated from EN into Rumantsch Grischun.

As part of its international research and innovation policy, SERI shall establish a national steering committee responsible for a specified country or metropole. Each committee shall decide on the national focus of the cooperation programme for the country or metropole in question. For each country or metropole, SERI may designate a Swiss higher education research centre to act as Leading House to be tasked with the coordination and implementation of the cooperation programme. SERI shall consult swissuniversities on this. Should no Leading House be put in place for a given country or metropole, SERI shall take the necessary measures and make the required decisions. On behalf of SERI, the SNSF is responsible for issuing calls for joint research projects in the context of bilateral scientific cooperation and for the evaluation thereof. The procedure shall be determined by SNSF regulations and the call for proposals issued by the SNSF. The bilateral agreements with the partner countries regulate the establishment of joint working groups and their tasks. In particular, the working groups make decisions on the approval or rejection of project proposals submitted in the context of the programme. The EAER shall regulate the details of representation on the national steering committee and its functioning in an ordinance.  Amended by No I of the O of 26 Oct. 2022, in force since 1 Jan. 2023 (AS 2022 699).

Per las regiuns ed ils pajais designads en il rom da la politica internaziunala da perscrutaziun e d’innovaziun da la Svizra nominescha il SEFRI in comité directiv naziunal. Il comité fixescha l’orientaziun dal program da collavuraziun ord vista naziunala. Per mintga regiun u pajais po il SEFRI designar in institut svizzer da la perscrutaziun en scolas autas sco leading house, che po vegnir incumbensà da coordinar e da realisar il program da collavuraziun. Per quest intent consultescha il SEFRI swissuniversities. Sch’i n’è betg vegnì designà in leading house per ina regiun u in pajais, prenda il SEFRI las mesiras e las decisiuns necessarias. Il FNS è cumpetent, per incumbensa dal SEFRI, per la publicaziun dals projects da perscrutaziun cuminaivels en il rom da la collavuraziun scientifica bilaterala sco er per lur evaluaziun. La procedura sa drizza tenor ils reglaments sco er tenor la publicaziun dal FNS. Las cunvegnas bilateralas cun il pajais partenari reglan la furmaziun da gruppas da lavur cuminaivlas e las incumbensas da quellas. Las gruppas da lavur decidan particularmain davart l’approvaziun u la refusa da las dumondas da project ch’èn vegnidas inoltradas en il rom dals programs. Il DEFR decretescha in’ordinaziun che regla la represchentanza en il Comité directiv naziunal e sia moda da lavurar. Versiun tenor la cifra I da l’O dals 26 d’oct. 2022, en vigur dapi il 1. da schan. 2023 (AS 2022 699).